ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
காற்று மாசினைக் கையாளுவதற்கு அரசு தீவிர நடவடிக்கைகளை மேற்கொண்டு வருகிறது: சுற்றுச்சூழல் அமைச்சகம்
2016 வரை காற்று மாசுப் பிரச்சினையை உலக சுகாதார நிறுவனம் ஆய்வு செய்து வெளியிட்ட அறிக்கையில் உலகில் அதிகப்படியான மாசு உள்ள நகரங்களில் 14 நகரங்கள் இந்தியாவில் இருப்பதாக சில ஊடகங்களில் இன்று  செய்திகள் வெளியாகியுள்ளன. 2016-ல் ஒரு சதுர மீட்டருக்கு 143 மைக்ரோ கிராம் என்று இருந்ததாகவும், இதன் ஆண்டு சராசரி இரண்டு புள்ளி ஐந்து மைக்ரோ மீட்டர் என்ற அளவுடன் தில்லி ஆறாவது இடத்தில் இருப்பதாக உலக சுகாதார நிறுவன அறிக்கை குறிப்பிடுகிறது. இருப்பினும், காற்று மாசினைக் கையாள மத்திய அரசு தீவிர முயற்சிகளை மேற்கொண்டு வருகிறது. 2017 ஆம் ஆண்டுக்கான புள்ளி விவரம் 2016 –ஐ விட மேம்பட்டு இருப்பதையும், 2017 ஆம் ஆண்டுடன் ஒப்பிடும் போது 2018-ல் இதுவரை மேலும் மேம்பாடு அடைந்திருப்பதையும் காட்டுகிறது. பி.எஸ்.-IV முதல் பி.எஸ்-VI வரையிலான பாய்ச்சல் வேகம் உட்பட துணிச்சலான முடிவுகளையும் அரசு மேற்கொண்டுள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 73
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 194.76 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 36,267.
கொவிட் சிகிச்சை பெறுபவர்கள் எண்ணிக்கை 0.08 சதவிதமாக உள்ளது.
குணமடைந்தோர் விகிதம் தற்போது 98.70 சதவீதம்.
கடந்த 24 மணி நேரத்தில் 3,791 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,44,092 என அதிகரித்துள்ளது.
கடந்த 24 மணி நேரத்தில் 7,584 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.26 சதவீதம் ஆகும்.
வாராந்திர பாதிப்பு விகிதம் 1.50 சதவீதம் ஆகும்.
இதுவரை மொத்தம் 85.41 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,35,050 கொவிட் பரிசோதனைகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1832775
பிரதமர் அலுவலகம்
திரு என். விட்டல் மறைவுக்கு பிரதமர் இரங்கல்
முன்னாள் குடிமைப் பணி அதிகாரி திரு என். விட்டல் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"பல்வேறு துறைகளில் இந்தியாவின் வளர்ச்சிப் பாதையை வளப்படுத்திய ஒரு சிறந்த குடிமைப் பணி அதிகாரியாக திரு என் விட்டல் ஜி நினைவுகூரப்படுவார். குஜராத்தில் பணி புரிந்த போது அம்மாநில வளர்ச்சிக்கு முக்கியப் பங்காற்றினார். அவரது மறைவுச் செய்திக் கேட்டு வேதனை அடைந்தேன். அவரை இழந்து வாடும் அவரது குடும்பத்தினருக்கும், நண்பர்களுக்கும் ஆழ்ந்த இரங்கல்கள். ஓம் சாந்தி."
----
ANU/AD/IR/KPG/GK
(
பாதுகாப்பு அமைச்சகம்
தொழில்நுட்ப மேம்பாட்டு நிதி
நாடாளுமன்றத்தின் மாநிலங்களவையில் உறுப்பினர் திரு. நரேஷ் பன்சலின் கேள்விக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை அளித்தார். பல்வேறு தொழில் நிறுவனங்கள், குறிப்பாக சிறு, குறு மற்றும் நடுத்தர தொழில் நிறுவனங்கள் மற்றும் ஸ்டார்ட் அப் நிறுவனங்களுக்கு தொழில்நுட்ப மேம்பாட்டு நிதி திட்டத்தின் கீழ் ரூ 191,19,28,932/- மதிப்பிலான 37 திட்டங்கள் வழங்கப்பட்டுள்ளன.
இது நாள் வரை பல்வேறு மேம்பாட்டு முகமைகளுக்கு மொத்த நிதியாக ரூ.28,51,45,680/- விடுவிக்கப்பட்டுள்ளது.
ஒரு தயாரிப்பு இந்திய விமானப்படையால் ஏற்றுக்கொள்ளப்பட்டுள்ள நிலையில், மேலும் பல தொழில்நுட்பங்கள் முப்படைகள் மற்றும் பயனர்களால் ஏற்றுக்கொள்ளப்படும் மேம்பட்ட நிலைகளில் உள்ளன.
2021-ம் ஆண்டில், 11 அமைப்புகளுக்கான தேவையை ஏற்றுக்கொள்வதன்  கீழ் மொத்தம் ரூ. 24,711 கோடி ஒதுக்கீடு செய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780868
நிதி அமைச்சகம்
டூரன்ட் சுங்கம் திட்டத்தின் கீழ் காகிதமற்ற ஏற்றுமதி முறையை மறைமுக வரி மற்றும் சுங்கத்துக்கான மத்திய வாரியம் சிபிஐசி செயல்படுத்துகிறது
சுங்கத்துறை ஏற்றுமதிக்கு அனுமதி அளித்த பின்னர், ஏற்றுமதியாளர்களுக்கு மின்னணு முறையில் பாதுகாப்பான கியூஆர் கோட் இடப்பட்ட கப்பல் ரசீதை அனுப்பும் முறையை நேற்று மத்திய மறைமுக வரிகள் மற்றும் சுங்க வாரியத்தின் தலைவர் திரு. அஜீத் குமார் துவக்கி வைத்தார். ஏற்றுமதிக்கான ஆதாரத்துக்கு சுங்கத்துறை அதிகாரிகளை அணுக வேண்டிய தேவையை இது ரத்து செய்துள்ளது. கப்பலில் சரக்கை ஏற்றுவதற்கு அனுமதி கோருவது முதல், ஏற்றுமதிக்கான இறுதி உத்தரவைப் பெறுவது வரை அனைத்து சுங்க ஏற்றுமதி நடைமுறைகளையும் மின்னணு முறையில் செயல்படுத்த இது வகை செய்கிறது.
இன்றைய இந்த முன்முயற்சி, ‘டூரன்ட் சுங்கம்’ என்னும் குடையின் கீழ், முகம் பார்க்காத, காகிதமற்ற, உடல் ரீதியில் தொடர்பில்லாத முறையை செயல்படுத்தும் மத்திய மறைமுக வரிகள் மற்றும் சுங்க வாரியத்தின் நடவடிக்கையை நோக்கிய மற்றொரு படியாகும். இத்தகைய சீர்திருத்தங்கள் டிஜிட்டல் தொழில்நுட்பத்தைப் பயன்படுத்துவதை அதிகரித்து, இறக்குமதியாளர்கள், ஏற்றுமதியாளர்கள் மற்றும் அதன் தொடர்புடையவர்களுக்கு ஏற்படக்கூடிய நேரத்தையும், செலவையும் குறைப்பதன் அடிப்படையில் மேற்கொள்ளப்படுகின்றன. இது, இந்தியாவின் வர்த்தக செயல்பாட்டு அறிக்கைக்கான உலக வங்கியின் எல்லைகளைக் கடந்த வர்த்தக அளவுகோலில் தரத்தை அதிகரிக்க உதவும்.
2020 ஏப்ரல் 15-ஆம் தேதி முதல் நடைமுறைக்கு வந்துள்ள காகிதமற்ற இறக்குமதி ஆவணப்படுத்துதல் முன்முயற்சியின் தொடர்ச்சியாக ஏற்றுமதிக்கு இதேபோன்ற செயல்பாடு தொடங்கப்படுகிறது. கப்பல் ரசீதுக்கான மின்னணு செயல்முறை, தற்போது உள்ள காகித நடைமுறைகளை ஒழித்து, பசுமைச் சுங்கத்தை நடைமுறைப்படுத்த வழி ஏற்படுத்தும். இந்த நோக்கத்துக்காக ஏற்றுமதியாளர்கள் சுங்கத்துறை அலுவலகங்களுக்கு வரவேண்டிய அவசியம் ஏற்படாது என்பது முக்கியத்துவம் வாய்ந்த தகவலாகும். இதன் மூலம் ஏற்றுமதியாளர்கள் தேவையற்ற கால விரயத்தை தவிர்த்து, தொழிலை விருத்தி செய்ய அதனைப் பயன்படுத்தலாம்.
இந்த முயற்சி, தொழில்நுட்பத்தைப் பயன்படுத்தி, சுங்கத்துறை அனுமதிகளை விரைவாகவும், வெளிப்படையாகவும் மேற்கொள்ள ஊக்குவிப்பாக அமையும் என்று திரு.அஜீத் குமார் தெரிவித்தார். முகமற்ற மதிப்பீடு என்னும் முக்கிய நோக்கத்தைக் கொண்ட டூரன்ட் சுங்கம் நாடு முழுவதும் 2021 ஜனவரி 1 முதல் படிப்படியாக நடைமுறைப்படுத்தப்படும்.
தேர்தல் ஆணையம்
புதிய தேர்தல் ஆணையராக திரு அருண் கோயல் பொறுப்பேற்றார்
இந்தியாவின் புதிய தேர்தல் ஆணையராக திரு அருண் கோயல் இன்று பொறுப்பேற்றுக் கொண்டார். அவருக்கு, தற்போது நேபாள நாடாளுமன்ற தேர்தலுக்கான சர்வதேச பார்வையாளராக சென்றுள்ள தலைமைத் தேர்தல் ஆணையர் திரு ராஜீவ் குமார், வாழ்த்துத் தெரிவித்துள்ளார்.
1985 ஆம் ஆண்டு இந்திய ஆட்சிப்பணியில் பஞ்சாப் பிரிவைச் சேர்ந்த திரு அருண் கோயல்
இங்கிலாந்து கேம்பிரிட்ஜ் பல்கலைக்கழகத்தின் சர்ச்சில் கல்லூரியில் வளர் பொருளாதாரப் பாடப்பிரிவில் முதுகலை பட்டம் பெற்றவர் ஆவார். கணிதவியல் பாடத்தில் எம்எஸ்சி பட்டமும் பெற்றுள்ளார். மத்திய கனரக தொழிற்துறை அமைச்சகம், கலாச்சாரத்துறை அமைச்சகம் ஆகியவற்றில் செயலாளராக பணிபுரிந்துள்ளார். தில்லி வளர்ச்சி ஆணையத்தில் துணைத்தலைவராகவும், மத்திய நிதி அமைச்சகத்தில் வருவாய் துறை பிரிவில் இணைச் செயலாளராகவும் பணி புரிந்துள்ளார். அத்துடன் நகர்ப்புற வளர்ச்சித்துறை அமைச்சகத்திலும் இணைச் செயலாளராகவும் அவர் பணி புரிந்துள்ளார். பஞ்சாப் மாநிலத்தில் மின்சாரம், பாசனம், வீட்டுவசதி மற்றும் நகர்ப்புற வளர்ச்சித்துறை, செலவினத் துறையில் செயலாளராகவும் திரு அருண் கோயல் பணிபுரிந்துள்ளார்.
பிரதமர் அலுவலகம்
பத்ம விருதுகளை பெரும் அனைவருக்கும் பிரதமர் பாராட்டு
பத்ம விருதுகளை பெறவுள்ள அனைவருக்கும் பிரதமர் திரு.நரேந்திர மோடி பாராட்டுத் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில்;
“பத்ம விருதுகளைப் பெறவுள்ள அனைவருக்கும் பாராட்டுக்கள். அவர்களது செயல்பாடுகளை ஒட்டுமொத்த நாடும் போற்றுவதோடு, சமுதாயத்திற்கு அவர்கள் ஆற்றிய பங்களிப்பால் நாம் அனைவரும் பெருமிதம் அடைகிறோம்“ என்று தெரிவித்துள்ளார்.
மனித வள மேம்பாட்டு அமைச்சகம்
சஹோதயா பள்ளி வளாகங்களின் 27-வது தேசிய வருடாந்திர மாநாட்டில் திரு. சுபாஸ் சர்க்கார் உரையாற்றினார்
குவாலியரிலுள்ள சஹோதயா சமிதியில் சிபிஎஸ்இ-யால் ஏற்பாடு செய்யப்பட்ட சஹோதயா பள்ளி வளாகங்களின் 27-வது தேசிய வருடாந்திர மாநாடு 17 ஜனவரி 2022 அன்று காணொலி மூலம் தொடங்கியது. மத்தியப்பிரதேச முதலமைச்சர் திரு. சிவராஜ் சிங் சவுகான் முதன்மை விருந்தினராக பங்கேற்ற இந்த நிகழ்வில் மத்திய கல்வி இணை அமைச்சர் திரு. சுபாஸ் சர்க்கார் கலந்து கொண்டார்.
மாநாட்டை காணொலி மூலம் நடத்த குவாலியரிலுள்ள சஹோதயா சமிதி மேற்கொண்ட முயற்சிகளுக்கு திரு. சிவராஜ் சிங் சவுகான் பாராட்டு தெரிவித்தார். கல்வி குறித்து சுவாமி விவேகானந்தர் கூறியதை மேற்கோள் காட்டிப் பேசிய அவர், உண்மை, அறிவு மற்றும் முழுமையான வளர்ச்சியை நோக்கி மாணவர்களின் பயணம் இருக்க வேண்டும் என்றார்.
நிகழ்ச்சியில் பேசிய திரு.. சர்க்கார், அறிவு, ஒற்றுமை, கூட்டு சிந்தனை மற்றும் கலாச்சார பகிர்தலின் சக்தி குறித்து எடுத்துரைத்தார். கண்மூடித்தனமாக படித்தலில் இருந்து முழுமையான, ஒருங்கிணைந்த, மகிழ்ச்சி அளிக்கக்கூடிய மற்றும் ஈடுபாட்டுடன் கூடிய கல்வி மீது கவனம் செலுத்தும் தேசிய கல்வி கொள்கை 2020, கலை மற்றும் விளையாட்டு மூலம் ஒருங்கிணைந்த கல்வியை கற்பிப்பதை நோக்கமாகக் கொண்டுள்ளதாக கூறினார்.
பிரதமர் திரு. நரேந்திர மோடியால் தொடங்கப்பட்ட திறன் சார்ந்த கல்வி முறை மீது கவனம் செலுத்தும் குறு-கற்றல் திட்டம் குறித்தும் அவர் எடுத்துரைத்தார். சிறப்பான கல்வியை மாணவர்களுக்கு கொண்டு செல்ல சிபிஎஸ்இ எடுத்து வரும் முயற்சிகளுக்கு அவர் பாராட்டு தெரிவித்தார்.
நாடு சுதந்திரம் பெற்ற 75-வது ஆண்டை விடுதலையின் அமிர்த பெருவிழாவாக கொண்டாடி வரும் தருணத்தில் சஹோதயா பள்ளி வளாகங்களின் 27-வது தேசிய வருடாந்திர மாநாடு நடைபெறுவது சிறப்பு பெறுகிறது என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790516
(Visitor Counter : 101
சுகாதாரம் மற்றும் குடும்ப நலத்துறை அமைச்சகம்
2022-ஆம் ஆண்டின் சர்வதேச சுகாதார பாதுகாப்பு தினத்தில், தேசிய சுகாதார அமைச்சர்களின் 2 நாள் மாநாடு வாரணாசியில் இன்று நிறைவு
உத்தரப்பிரதேச முதல்வர் திரு யோகி ஆதித்யநாத் மற்றும் மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா ஆகியோர் இன்று நடைபெற்ற சுகாதார அமைச்சர்கள் மாநாட்டின் நிறைவு விழாவில் உரையாற்றினர்.
2022 ஆம் ஆண்டின் சர்வதேச சுகாதார பாதுகாப்பு தினத்தை முன்னிட்டு இந்த மாநாடு நடைபெற்றது. இந்த நிகழ்வின் கருப்பொருள் “நாம் விரும்பும் உலகை உருவாக்குங்கள்: அனைவருக்கும் ஆரோக்கியமான எதிர்காலம்” ஆகும். ஜார்க்கண்ட் மாநில சுகாதாரத்துறை அமைச்சர் திரு பன்னா குப்தா, சிக்கிம் மாநில சுகாதாரத்துறை அமைச்சர் திரு எம் கே ஷர்மா, உத்தரகாண்ட் மாநில சுகாதாரத்துறை அமைச்சர் திரு தன் சிங் ராவத் மற்றும் சிக்கிம் மாநில சுகாதாரத்துறை அமைச்சர் டாக்டர் சபன் ராஜன் ஆகியோர் இந்த நிகழ்வில் கலந்து கொண்டனர்.
கொவிட் தொற்றுநோயை கட்டுப்படுத்தியதில் இந்தியாவின் வெற்றியை எடுத்துரைத்த திரு ஆதித்யநாத், கொவிட் மேலாண்மை மற்றும் தடுப்பூசிக்கு இந்தியா உலகிற்கு ஒரு முன்மாதிரியாக திறன்பட செயல்பட்டது என்றார். "உலக அளவில், பல்வேறு நாடுகள் விதித்த கட்டுப்பாடுகளுக்கு எதிராக உலகெங்கிலும் உள்ள மக்கள் எதிர்ப்புத் தெரிவித்தாலும், இந்தியாவில் பிரதமர் திரு நரேந்திர மோடியின் தொலைநோக்கு தலைமையின் கீழ், கோவிட் வழிகாட்டுதல்கள் மற்றும் விதிமுறைகள் 140 கோடி மக்களால் சிறப்பாக பின்பற்றப்பட்டன" என்றும் அவர் கூறினார். இந்தியா தனது சுகாதார உள்கட்டமைப்பு வசதிகளை விரைந்து சீரமைக்க தொற்றுநோயை ஒரு வாய்ப்பாக எடுத்துக் கொண்டதாக அவர் கூறினார்.
தரமான தடுப்பூசிகளை இந்தியா தயாரித்துள்ளது. அதன் செயல்திறன் உலகம் முழுவதும் நிரூபிக்கப்பட்டுள்ளது என்றும் அவர் எடுத்துரைத்தார்.
உத்தரப்பிரதேச முதல்வர் திரு யோகி ஆதித்யநாத் மேலும் கூறுகையில், கடந்த 8 ஆண்டுகளில் இந்தியாவின் சுகாதாரத் துறை குறிப்பிடத்தக்க மாற்றத்தைக் கண்டுள்ளது. 2014 ஆம் ஆண்டில் 6 எய்ம்ஸ் மருத்துவமனைகள் மட்டுமே இருந்த நிலையில், தற்போது 22 எய்ம்ஸ் மருத்துவமனைகள் செயல்படுகின்றன. விரைவில் நாடு முழுவதும் செயல்படத் தொடங்கும் தருவாயில் உள்ளன" என்று அவர் கூறினார். ஆயுஷ்மான் பாரத் , போஷன் அபியான்  மற்றும் மிஷன் இந்திரதனுஷ் போன்ற முதன்மைத் திட்டங்களால் சுகாதாரத்துறையில் குறிப்பிடத்தக்க தாக்கம் ஏற்பட்டதை அவர் நினைவு கூர்ந்தார்.
இந்த இரண்டு நாள் விழிப்புணர்வு அமர்வு, இந்தியாவின் சுகாதாரத்துறையை மறுசீரமைத்து மேம்படுத்துவதற்கு கூடுதல் ஊக்கத்தை அளிக்கும் என்று மத்திய சுகாதாரத்துறை அமைச்சர் டாக்டர் மன்சுக் மாண்டவியா கூறினார். "வாரணாசியில் நடைபெறும் இந்த இரண்டு நாள் சிறப்புமிக்க நிகழ்வு, கொள்கை சீர்திருத்தங்கள் மூலம் சுகாதாரம் மற்றும் அடிப்படை வசதிகளை மேம்படுத்தி, கடைசி மைல் வரையிலான சுகாதார சேவைகளை வழங்குவதற்கான நடவடிக்கைகளை முடுக்கி விடும்” என்றார்.
பிரதமர் அலுவலகம்
‘ஆதி மஹோத்சவ்’ மீதான ஆர்வம் குறித்து பிரதமர் மகிழ்ச்சி தெரிவித்தார்
‘ஆதி மஹோத்சவ்’ மீதான பரவலான ஆர்வம் குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். மக்களவை உறுப்பினர் டாக்டர். போலா சிங் 'ஆதி மஹோத்சவ்' நிகழ்ச்சியை தான் பார்வையிட்டது குறித்து தொடர் ட்வீட் பதிவு செய்திருந்தார். அதில், இந்தியா முழுவதிலுமிருந்து பழங்குடி கலாச்சாரத்தின் அற்புதமான விளக்கக்காட்சியை நீங்கள் காணக்கூடிய வகையில் இது மிகவும் சிறப்பான முறையில் ஏற்பாடு செய்யப்பட்டுள்ளது என்று குறிப்பிட்டிருந்தார். அந்த தொடர் ட்வீட்டிற்கு பிரதமர் பதிலளித்தார்.
பிரதமர் தனது பதில் டிவிட்டர் பதிவில் குறிப்பிட்டிருப்பதாவது:
“‘ஆதி மஹோத்சவ்’ மீதான உங்களது ஆர்வத்தை பார்க்க மகிழ்ச்சியாக இருக்கிறது. பழங்குடி சமூகத்தின் கலாச்சாரம் மற்றும் அவர்களின் உணவு பற்றிய உங்கள் அனுபவம் ஊக்கமளிக்கிறது.”
பாதுகாப்பு அமைச்சகம்
கார்கில் வெற்றி நாளையொட்டி இந்திய ராணுவம் நடத்திய இருசக்கர வாகன சிறப்பு பயணம்
1999 ஆம் ஆண்டு நடைபெற்ற கார்கில் போரில் இந்திய ராணுவம் கண்ட வெற்றியை குறிக்கும் வகையில் ராணுவ காவல்படையின் இருசக்கர வாகன குழுவான “ஸ்வேத் அஷ்வ்” நடத்திய சிறப்பு பயணம் பெங்களூரில் நேற்று கொடியசைத்து பெங்களூரில் துவக்கிவைக்கப்பட்டது. 3,250 கிலோமீட்டர் தூரம் வரை நீளும் இந்தப் பயணம், 24 நாட்களில் 8 மாநிலங்களைக் கடந்து, வரும் 26 ஆம் தேதியன்று ஜம்மு-கஷ்மீர் மாநிலம் திராஸில் உள்ள கார்கில் போர் நினைவகத்தில் முடிவடையும்.
“ஸ்வேத் அஷ்வ்” குழு 1952 ஆம் ஆண்டு ஃபைஸாபாதில் உள்ள ராணுவ காவல்படை மையம் மற்றும் பள்ளியில் தொடங்கப்பட்டது. இந்தக் குழு பல்வேறு தேசிய மற்றும் சர்வதேச நிகழ்ச்சிகளில் பங்கேற்று உலக சாதனைகளுக்கான கின்னஸ் புத்தகத்தில் மூன்று முறை இடம்பெற்றுள்ளது. இந்த இரு சக்கர வாகன சிறப்பு பயணம் வரும் 26 ஆம் தேதியன்று திராஸில் உள்ள கார்கில் போர் நினைவகத்தில் நடைபெறும் கார்கில் வெற்றி நாள் கொண்டாட்டங்களில் கொடியசைத்து வரவேற்கப்படும். சகோதரத்துவ உணர்வை வலுப்படுத்துவது, கார்கில் போரில் நாட்டிற்காக மிக உயரிய தியாகத்தை செய்த வீரர்களுக்கு அஞ்சலி செலுத்துவது மற்றும் இந்திய ராணுவத்தில் சேருவதற்கு இளைஞர்களை ஊக்கப்படுத்துவது ஆகியவையே இந்த இரு சக்கர வாகன சிறப்பு பயணத்தின் நோக்கமாகும்.
(Visitor Counter : 111
பிரதமர் அலுவலகம்
மத்திய நிதியமைச்சகம் மற்றும் பெருநிறுவன விவகாரங்கள் அமைச்சகத்தின் சிறப்பு வாரக் கொண்டாட்டங்களின் துவக்க விழாவில் பிரதமரின் உரை
மத்திய அமைச்சரவையில் எனது சகாக்களான திருமதி நிர்மலா சீதாராமன் அவர்களே, திரு ராவ் இந்தர்ஜித் சிங் அவர்களே, திரு பங்கஜ் சவுத்ரி அவர்களே, திரு பகவத் கிருஷ்ணாராவ் அவர்களே, இதர பிரமுகர்களே!
இந்த விடுதலையின் அமிர்த மகோத்சவம் என்பது 75 ஆண்டுகளைக் கொண்டாடுவது மட்டுமல்ல, விடுதலைக்கான நீண்ட போராட்டத்தில் பங்கேற்று, இந்த இயக்கத்திற்கு வெவ்வேறு பரிணாமங்களைச் சேர்த்து, ஆற்றலை அதிகப்படுத்திய சுதந்திரப் போராட்ட வீரர்களின் கனவுகளை நிறைவேற்றும், அவர்களைக் கொண்டாடும் தருணமும், இது. விடுதலையின் 75 ஆண்டுகளை நாம் கொண்டாடும் போது, நாட்டின் வளர்ச்சிக்காக ஒவ்வொரு குடிமகனும் மனதளவில் சிறப்பான பங்களிப்பை வழங்குவது அவரவரது கடமை. ஒரு தேசமாக, பல்வேறு நிலைகளில் இந்தியா தொடர்ந்து நடவடிக்கைகளை மேற்கொண்டு வருவதோடு, கடந்த எட்டு ஆண்டுகளில் புதிய விஷயங்களைச் செய்யவும் முயன்றுள்ளது.
நண்பர்களே,
சுதந்திரத்திற்கு பிறகான ஏழு தசாப்தங்களில் ஏற்பட்டுள்ள மிகப்பெரிய மாற்றத்தில், மக்கள் மைய ஆளுகையும், நல்ல ஆளுகையும் பிரதானமாக உள்ளன. வெவ்வேறு அமைச்சகங்களின் பல்வேறு இணைய தளங்களை நாடாமல், இந்திய அரசின் ஒரே தளத்தை அணுகி ஒருவர் தமது பிரச்சனைகளுக்குத் தீர்வு காண்பது, சிறப்பானதாக இருக்கும். இதை கருத்தில் கொண்டுதான் இன்று ஜன் சமர்த் தளம் அறிமுகப்படுத்தப்பட்டுள்ளது. கடன் இணைக்கப்பட்ட இந்திய அரசின் அனைத்து திட்டங்களும் இனி வெவ்வேறு நுண் தளங்களில் அல்லாமல் ஒரே இடத்தில் இடம் பெற்றிருக்கும். சுய வேலைவாய்ப்பை அதிகரிப்பதிலும், அனைத்து பயனாளிகளுக்கும் அரசின் திட்டங்களைக் கொண்டு சேர்ப்பதிலும் இந்தத் தளம் முக்கிய பங்கு வகிக்கும்.
நண்பர்களே,
சீர்திருத்தங்களுடன், எளிமைப்படுத்துவதிலும் நாம் கவனம் செலுத்தியுள்ளோம். மத்திய மற்றும் மாநிலங்களில் இருந்து வந்த பல்வேறு வரிகளுக்கு மாற்றாக சரக்கு மற்றும் சேவை வரி தற்போது கொண்டுவரப்பட்டுள்ளது. இதனால் ஏற்பட்டுள்ள பலன்களை நாடு உணர்ந்து வருகிறது. சீர்திருத்தம், எளிமைப்படுத்துதல், எளிதாக்குதல் ஆகிய சக்திகளோடு நாம் முன்னேறினால், புதிய வசதிகளை எட்டலாம்.
ஏதேனும் ஒரு விஷயத்தில் இந்தியா உறுதியாக இருந்தால், ஒட்டுமொத்த உலகிற்கும் அது புதிய நம்பிக்கையை ஏற்படுத்துகிறது என்பதை கடந்த எட்டு ஆண்டுகளில் நாம் உணர்த்தியுள்ளோம். மிகப்பெரிய நுகர்வோர் சந்தையாக மட்டுமல்லாமல், திறமை வாய்ந்த, மாற்றத்தை ஏற்படுத்தக்கூடிய, படைப்பாற்றல் மற்றும் புதிய கண்டுபிடிப்புகளுக்கான சூழலுக்காக, நம்பிக்கையோடும், எதிர்பார்ப்புகளோடும் நம்மை உலகம் கூர்ந்து நோக்குகிறது.
நிதி உள்ளடக்கத்திற்காக நாம் தளங்களை ஏற்படுத்தியுள்ளோம், இனி அவற்றின் பயன்பாடு குறித்த விழிப்புணர்வை அதிகரிக்க வேண்டும். இந்தியாவிற்காக உருவாக்கப்பட்ட நிதி தீர்வுகள், இதர நாட்டு மக்களின் பிரச்சினைகளுக்கும் தீர்வாக மாற முயற்சிகள் மேற்கொள்ளப்பட வேண்டும். விடுதலையின் அமிர்த காலத்தில் நிதி மற்றும் பெருநிறுவன ஆளுகையை நீங்கள் மேலும் ஊக்கப்படுத்துவீர்கள் என்று நான் நம்புகிறேன்.
மிக்க நன்றி!
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 181.21 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 26,240 கொவிட் சிகிச்சை பெறுபவர்கள் 0.06%ஆக உள்ளனர்.
குணமடைந்தோர் விகிதம் தற்போது 98.74%சதவீதம்
கடந்த 24 மணி நேரத்தில் 3,196 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,65,122 என அதிகரித்துள்ளது.
கடந்த 24 மணி நேரத்தில் 1,761 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.41 சதவீதம் ஆகும்
வாராந்திர பாதிப்பு விகிதம் 0.41 சதவீதம் ஆகும்
இதுவரை மொத்தம் 78.26 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,31,973 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807355
சமூக நிதி மற்றும் அதிகாரமளித்தல் அமைச்சகம்
இதர பிற்படுத்தப்பட்டோர் பிரிவு உதவித் தொகைகளை பெறுவதற்கான வருமான வரம்பில் வேறுபாடு
இதர பிற்படுத்தப்பட்டோர் பிரிவு மாணவர்களுக்கு மத்திய அரசு உதவியுடன் வழங்கப்படும் கல்வி உதவித் தொகையைப் பெறுவதற்கு, பெற்றோரின் வருமான வரம்பு ரூ. 1 லட்சத்திலிருந்து ரூ.1.50 லட்சமாக உயர்த்துவது பற்றி பரிசீலிக்கப்பட்டு வருகிறது.
இதர பிற்படுத்தப்பட்டோர், பொருளாதார ரீதியில் பிற்படுத்தப்பட்டோர், சீர் மரபினருக்கான நலத்திட்டங்களுக்கு வழங்கப்படும் நிதிக்கு மாநிலங்களில் மிகப்பெரும் தேவை நிலவுகிறது. நிதி தேவைப்படும், உரிய மாணவர்களுக்கு உதவித்தொகை வழங்கும் வகையில், வருமான வரம்பு நிர்ணயிக்கப்படுகிறது.
இதர பிற்படுத்தப்பட்ட பிரிவில் பெற்றோருக்கான வருமான வரம்பு, மற்ற மாணவர்களின் வருமான வரம்பு, செயல்படுத்தப்படும் திட்டங்கள் குறித்து மத்திய சமூக நீதி மற்றும் அதிகாரமளித்தல் அமைச்சகம் அளித்துள்ள விவரம் வருமாறு :

|
|
திட்டத்தின் பெயர்
|
|
எஸ்சி
|
|
ஓபிசி
|
|
இபிசி
|
|
சீர் மரபினர்
|
|
மெட்ரிக்குக்கு முந்தைய உதவித்தொகை
|
|
2.50
|
|
2.50
|
|
-
|
|
2.00
|
|
மெட்ரிக்குக்கு பிந்தைய உதவித்தொகை
|
|
2.50
|
|
1.00
|
|
1.00
மத்திய சமூக நீதி மற்றம் அதிகாரமளித்தல் துறை இணையமைச்சர் திரு. கிருஷன் பால் குர்ஜார் மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா பாதிப்பு 2.50 இலட்சமாகக் குறைவு
இந்தியாவில் கொரோனா நோய் தொற்றால் பாதிக்கப்பட்டோரின் எண்ணிக்கை 2.50 இலட்சமாகக் குறைந்துள்ளது . இது மொத்த பாதிப்பில் 2.43 சதவீதமாகும்.
கடந்த 24 மணி நேரத்தில் 19,079 பேர் கொரோனாவால் பாதிக்கப்பட்ட நிலையில், 22,926 பேர் புதிதாக குணமடைந்தனர். இந்தியாவில் தற்போது சிகிச்சை பெற்று வருவோரில் 62 சதவீதத்தினர் கேரளா, மகாராஷ்டிரா, உத்திரப்பிரதேசம், மேற்கு வங்காளம் மற்றும் சத்தீஸ்கர் ஆகிய ஐந்து மாநிலங்களைச் சேர்ந்தவர்களாவர்.
சர்வதேச அளவில் ஒப்பிடும் போது கடந்த ஒரு வாரத்தில் இந்தியாவில் 10 இலட்சம் மக்கள் தொகையில் தொற்றுக்களின் எண்ணிக்கை மிகவும் குறைவு . பிரேசில், ரஷ்யா, பிரான்ஸ், இத்தாலி, அமெரிக்கா மற்றும் இங்கிலாந்து ஆகிய நாடுகளில் கடந்த 7 நாட்களில், 10 இலட்சம் மக்கள் தொகையில் தொற்றுக்களின் எண்ணிக்கை மிகவும் அதிகம்.
நாட்டில் குணமடைந்தவர்களின் மொத்த எண்ணிக்கை 99 இலட்சத்தைக் கடந்து , ஒரு கோடியை நெருங்கிக் கொண்டிருக்கிறது. குணமடைந்தோரின் வீதம் 96.12 சதவீதமாக உள்ளது. குணமடைந்தோர் மற்றும் சிகிச்சை பெறுவோர் ஆகியோருக்கான இடைவெளி தொடர்ந்து அதிகரித்து 96,56,204 ஆக பதிவாகியுள்ளது.
புதிதாக குணமடைந்தவர்களில் 78.64 சதவீதத்தினர் 10 மாநிலங்கள்/ யூனியன் பிரதேசங்களை மட்டுமே சேர்ந்தவர்கள். அதிகபட்சமாக கேரளாவில் 5111 பேரும், மகாராஷ்டிராவில் 4279 பேரும், மேற்கு வங்காளத்தில் 1496 பேரும் குணமடைந்துள்ளனர்.
80.56 சதவீத புதிய தொற்றுக்கள் 10 மாநிலங்கள்/ யூனியன் பிரதேசங்களில் மட்டுமே பதிவாகியுள்ளது. கேரளாவில் 4991 பேரும், அதைத்தொடர்ந்து மகாராஷ்டிராவில் 3524 பேரும், மேற்கு வங்காளத்தில் 1153 பேரும் தொற்றுக்கு ஆளாகியுள்ளனர்.
கடந்த 24 மணிநேரத்தில் 224 பேர் உயிரிழந்துள்ளனர். இவர்களில் 75.45 சதவீதத்தினர் 10 மாநிலங்கள்/ யூனியன் பிரதேசங்களை மட்டுமே சேர்ந்தவர்கள். மகாராஷ்டிராவில் 59 பேரும், மேற்கு வங்காளத்தில் 26 பேரும், கேரளாவில் 23 பேரும் உயிரிழந்துள்ளனர்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1685531
------
(
பிரதமர் அலுவலகம்
ஜுலை 4, 2020 அன்று நடைபெறும் தர்ம சக்கரா தினம் / அசதா பௌர்ணமி விழாவின் போது பிரதம மந்திரி உரையாற்றுகிறார்.
இந்திய அரசின் கலாச்சார அமைச்சகத்தின் கீழ் செயல்படும் சர்வதேச புத்தமதக் கூட்டமைப்பு ஜுலை 4, 2020 அன்று அசதா பௌர்ணமியை தர்மசக்கரா தினமாகக் கொண்டாடுகிறது. உத்தரப்பிரதேசத்தின் வாராணாசிக்கு அருகில் உள்ள தற்போது சாரநாத் என்று அழைக்கப்படும் ரிசிபட்டனாவில் அமைந்துள்ள மான் பூங்காவில் தனது முதல் 5 சீடர்களுக்கு புத்தர் முதன் முதலாக உபதேசம் செய்த நாளாக இந்தப் பௌர்ணமி தினம் அனுசரிக்கப்படுகிறது. இந்த தினத்தை உலகமெங்கிலும் உள்ள புத்த மதத்தினர் தர்ம சக்கரா பர்வட்டனா அல்லது தர்ம சக்கர உபதேச தினமாக கொண்டாடுகின்றனர். இந்த தினத்தை புத்த மதத்தினர் மற்றும் இந்துக்கள் என இருவருமே குரு பூர்ணிமா என்று தங்களின் குருக்களுக்கு மரியாதை செய்யும் விதமாக கொண்டாடுகின்றனர்.
புத்தரின் அறிவொளி, அவரின் தர்ம போதனைகள் மற்றும் மகாபரி நிர்வாணம் ஆகியன நிகழ்ந்த இடம் இந்தியா என்ற வரலாற்றுப் பெருமையைக் கருத்தில் கொண்டு மாண்புமிகு குடியரசுத் தலைவர் திரு ராம்நாத் கோவிந்த் ராஷ்டிரபதி பவனில் இருந்து தர்மசக்கரா தினத்தைத் தொடங்கி வைப்பார். இந்தத் தருணத்தில் புத்தரின் அமைதி மற்றும் நீதி தொடர்பான போதனைகளை வலியுறுத்தியும், புலன்களால் ஏற்படும் துன்பங்களில் இருந்து விடுதலை பெற அவர் காட்டிய நிர்வாணத்தை அடையும் எட்டு வழிப் பாதையின் முக்கியத்துவத்தை வலியுறுத்தியும் பிரதம மந்திரி திரு. நரேந்திர மோடி காணொளிக் காட்சி மூலம் உரையாற்றுவார். கலாச்சார அமைச்சர் திரு பிரகலாத் பட்டேல் மற்றும் சிறுபான்மையினர் உறவுகள் இணையமைச்சர் திரு கிரண் ரிஜிஜு ஆகியோரும் தொடக்க நிகழ்வில் உரையாற்றுகின்றனர். இந்த நிகழ்வில் மங்கோலிய ஜனாதிபதியின் சிறப்பு உரையும் வாசித்துக் காட்டப்படுவதோடு இந்தியாவில் இருந்து எடுத்துச் செல்லப்பட்டு மங்கோலியாவில் பல நூற்றாண்டுகளாகப் பாதுகாக்கப்பட்டு வரும் மதிப்புமிகுந்த புத்தமதக் கையெழுத்துப் பிரதியும் மாண்புமிகு இந்தியக் குடியரசுத் தலைவரிடம் ஒப்படைக்கப்படும்.
உலகின் பல பகுதிகளிலும் இருக்கின்ற புத்தமத உயர்நிலைத் தலைவர்கள், மாஸ்டர்கள் மற்றும் நிபுணர்கள் ஆகியோரின் உரைகள் சாரநாத் மற்றும் புத்தகயாவில் இருந்து ஒலிபரப்பப்படும்.
கோவிட்-19 பெருந்தொற்றுப் பரவலின் காரணமாக முழு நிகழ்வும் மெய்நிகர் காட்சியாகவே நடத்தப்படும். இந்த ஆண்டு மே 7ஆம் தேதி காணொளி வழியாக வைசாக்  வெற்றிகரமாகக் கொண்டாடப்பட்டது போன்றே இந்த விழாவும் கொண்டாடப்படும். உலகம் முழுவதும் உள்ள சுமார் 30 லட்சம் பக்தர்கள் நேரடி இணைய ஒளிபரப்பு மூலமாக இந்த நிகழ்வை ஜுலை 4ஆம் தேதி பார்ப்பார்கள் என்று எதிர்பார்க்கப்படுகிறது.
உள்நாட்டு விமானப் போக்குவரத்து அமைச்சகம்
டெல்லி சஃப்தர்ஜங் விமான நிலையத்தில் 'உதான் பவன்' கட்டிடத்தை மத்திய சிவில் விமானப் போக்குவரத்துத் துறை அமைச்சர் திறந்து வைத்தார்
சிறந்த ஒருங்கிணைப்புக்காக அனைத்து விமானப்போக்குவரத்து ஒழுங்குமுறை அதிகாரிகளும் ஒரே அமைப்பின் கீழ் மற்றும் சிவில் விமான போக்குவரத்து அமைச்சகத்தின் அருகாமையில் ஒரு அலுவலகம் இருக்க வேண்டும் என்பது நீண்ட காலமாக உணரப்பட்ட தேவையாகும். டெல்லி சஃப்தர்ஜங் விமான நிலையத்தில் ஒருங்கிணைந்த அலுவலக வளாகமான 'உதான் பவன்' கட்டிடம் இன்று திறந்து வைக்கப்பட்டது, இதை மத்திய சாலை போக்குவரத்து மற்றும் நெடுஞ்சாலைகள் மற்றும் சிவில் விமானப் போக்குவரத்து இணை அமைச்சர் ஜெனரல்  விஜய் குமார் சிங்  மற்றும் செயலாளர் திரு வும்லுன்மங் வுல்னம் ஆகியோர் முன்னிலையில் மத்திய சிவில் விமானப் போக்குவரத்து மற்றும் எஃகு அமைச்சர் திரு ஜோதிராதித்யா எம் சிந்தியா திறந்து வைத்தார்.
சிவில் விமானப் போக்குவரத்து இயக்குநரகம், சிவில் விமானப் போக்குவரத்து பாதுகாப்பு பணியகம், விமான விபத்து புலனாய்வு பணியகம் மற்றும் விமான நிலைய பொருளாதார ஒழுங்குமுறை ஆணையம் ஆகியவை ஒழுங்குமுறை அதிகாரிகளாக இருப்பதால், தரநிலைகளின்படி விதிகள் மற்றும் ஒழுங்குமுறைகளை உருவாக்கி செயல்படுத்துவதன் மூலம் சிவில் விமானப் போக்குவரத்துத் துறையில் முக்கிய பங்கு வகிக்கின்றன. இந்திய விமான நிலையங்கள் ஆணையம் நாடு முழுவதும் உள்ள பல்வேறு விமான நிலையங்களில் கட்டுமானம், செயல்பாடுகள் மற்றும் பராமரிப்புக்கு பொறுப்பான முக்கிய விமான நிலைய செயல்பாட்டாளர். புது தில்லியில் உள்ள சஃப்தர்ஜங் விமான நிலையத்தில் புதிய ஒருங்கிணைந்த அலுவலக வளாகம் உதான் பவன், கட்டப்பட்டுள்ளது. இது மத்திய சுற்றுச்சூழல் அமைச்சகத்தின் கீழ் பல்வேறு ஒழுங்குமுறை அதிகாரிகளுக்கு இடையே சிறந்த ஒருங்கிணைப்பை எளிதாக்கும்.
71,257 சதுர மீட்டர் பரப்பளவு கொண்ட இக்கட்டடத்தின் மொத்த கட்டுமானப் பணி ரூ.374.98 கோடி மதிப்பீட்டில் முடிக்கப்பட்டுள்ளது.